CELEX: 62010TN0424
Language: mt
Date: 2010-09-18 00:00:00
Title: Kawża T-424/10: Rikors ippreżentat fit- 18 ta’ Settembru 2010 — Dosenbach-Ochsner vs UASI — Sisma (Rappreżentazzjoni ta’ rettangolu bi ljunfanti)

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/36
            
         Rikors ippreżentat fit-18 ta’ Settembru 2010 — Dosenbach-Ochsner vs UASI — Sisma (Rappreżentazzjoni ta’ rettangolu bi ljunfanti)
   (Kawża T-424/10)
   ()
   2010/C 317/66
   Lingwa tar-rikors: il-Ġermaniż
   
      Partijiet
   
   
      Rikorrenti: Dosenbach-Ochsner AG Schuhe und Sport (Dietikon, l-Isvizzera) (rappreżentant: O. Rauscher, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Sisma SpA (Mantova, l-Italja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-15 ta’ Lulju 2010, fil-Każ R 1638/2008-4.
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark figurativa li tirrappreżenta rettangolu bi ljunfati, għal prodotti fil-klassijiet 10, 16, 21, 24 u 25.
   
      Proprjetarju tat-trade mark Komunitarja: SISMA S.p.A.
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti.
   
      Dritt tat-trade mark tal-parti li qed titlob id-dikjarazzjoni ta’ invalidità: trade marks figurattivi internazzjonali u nazzjonali, li jirrappreżentaw ljunfant, u t-trade mark nazzjonali verbali “elefanten” għal prodotti fil-klassijiet 24 u 25.
   
      Deċiżjoni tad-Diviżjoni tal-Kanċellazzjoni: applikazzjoni għal dikjarazzjoni ta’ invalidità miċħuda.
   
      Deċiżjoni tal-Bord tal-Appell: appell miċħud.
   
      Motivi invokati: Ksur tal-Artikolu 53(1)(a) flimkien mal-Artikolu 8(1)(b) u 2(a) tar-Regolament (KE) Nru 207/2009 (1), peress li t-trade marks inkwistjoni jixxiebhu mill-aspett kunċettwali, grafiku u fonetiku u r-rikorrenti sostniet espressament li t-trade marks tagħha kisbu karattru distintiv sinjifikattiv minħabba użu intensiv jew minħabba r-reputazzjoni tagħha.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)